

**REPUBLIKA HRVATSKA**

**OSNOVNA ŠKOLA NIKOLE ANDRIĆA**

**V U K O V A R**

KLASA: 602-02/20-07/47

URBROJ: 2188/02-83-20-3

Vukovar, 28. kolovoza 2020. godine

Ravnateljica na temelju članka 17. Zakona o zaštiti prijavitelja nepravilnosti (NN br. 17/19), članka 4. stavka 1., članka 5. i članka 9. Pravilnika o postupku unutarnjeg prijavljivanja nepravilnosti i načinu imenovanja povjerljive osobe te članka 60. Statuta Osnovne škole Nikole Andrića, Vukovar, donosi

O D L U K U

imenovanju povjerljive osobe i zamjenika povjerljive osobe

# Članak 1.

Damir Medved, zaposlen na radnom mjestu tajnika, imenuje se povjerljivom osobom u Osnovnoj školi Nikole Andrića, Vukovar.

# Lidija Balić, zaposlena na radnom mjestu stručne suradnice – psihologinje, imenuje se zamjenicom povjerljive osobe u Osnovnoj školi Nikole Andrića, Vukovar.

Zamjenica povjerljive osobe, kada zamjenjuje povjerljivu osobu, ima sva prava i obveze povjerljive osobe.

# Članak 2.

Po zaprimanju prijave povjerljiva osoba dužna je:

- zaprimiti prijavu nepravilnosti;

- ispitati prijavu nepravilnosti najkasnije u roku od 60 (šezdeset) dana od dana zaprimanja prijave;

- bez odgode poduzeti radnje iz svoje nadležnosti potrebne za zaštitu prijavitelja nepravilnosti, ako je prijavitelj nepravilnosti učinio vjerojatnim da jest ili bi mogao biti žrtva štetne radnje zbog prijave nepravilnosti;

- prijavu o nepravilnosti proslijediti tijelima ovlaštenim na postupanje prema sadržaju prijave, ako nepravilnost nije riješena s Osnovnom školom Nikole Andrića, Vukovar;

- obavijestiti prijavitelja nepravilnosti, na njegov zahtjev, o tijeku i radnjama poduzetima u postupku i omogućiti mu uvid u spis u roku od 30 (trideset) dana od zaprimanja zahtjeva;

- pisanim putem obavijestiti prijavitelja nepravilnosti o ishodu postupka odmah nakon njegova završetka;

- pisanim putem izvijestiti nadležno tijelo za vanjsko prijavljivanje nepravilnosti (pučkog pravobranitelja) o zaprimljenim prijavama u roku od 30 (trideset) dana od odlučivanja o prijavi;

# - čuvati identitet prijavitelja nepravilnosti i podatke zaprimljene u prijavi od neovlaštenog otkrivanja odnosno objave drugim osobama, osim ako to nije suprotno zakonu.

# Članak 3.

Kontakt podaci povjerljive osobe i zamjenice povjerljive osobe su:

* adresa: Voćarska 1, 32000 Vukovar
* telefon: 032/416-824
* e-mail: damir.medved1@skole.hr

Članak 4.

Povjerljiva osoba dužna je i po prestanku obavljanja dužnosti povjerljive osobe, pa i nakon prestanka radnog odnosa kod poslodavca čuvati povjerljivost podataka za koje je doznala tijekom obavljanja poslova povjerljive osobe.

Članak 5.

Ova Odluka stupa na snagu danom donošenja, a objavit će se na oglasnoj ploči i mrežnim stranicama Osnovne škole Nikole Andrića, Vukovar.

Ravnateljica:

Josipa Kotromanović Sauka

Dostaviti:

1. Damir Medved,

2. Lidija Balić,

3. Dosje radnika,

4. Arhiva.